CELEX: 31981R2123
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2123/81 τής Επιτροπής τής 27ης Ιουλίου 1981 περί καθορισμού τών τιμών αναγωγής γιά τούς κυπρίνους γιά τήν περίοδο εμπορίας 1981/82

Avis juridique important

|

31981R2123

Κανονισμός (ΕΟΚ) αριθ. 2123/81 τής Επιτροπής τής 27ης Ιουλίου 1981 περί καθορισμού τών τιμών αναγωγής γιά τούς κυπρίνους γιά τήν περίοδο εμπορίας 1981/82  

Επίσημη Εφημερίδα αριθ. L 208 της 28/07/1981 σ. 0013

***** ΚΑΝΟΝΙΣΜΟΣ (ΕΟΚ) αριθ. 2123/81 ΤΗΣ ΕΠΙΤΡΟΠΗΣ  της 27ης Ιουλίου 1981  περί καθορισμού των τιμών αναγωγής για τους κυπρίνους για την περίοδο εμπορίας 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως της αγοράς στον τομέα των αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 20 παράγραφος 5,  Εκτιμώντας:  ότι το άρθρο 20 παράγραφος 1 του κανονισμού (ΕΟΚ) αριθ. 100/76 προβλέπει τη δυνατότητα καθορισμού, πριν την έναρξη κάθε περιόδου εμπορίας, των τιμών αναγωγής για τους κυπρίνους· ότι οι εν λόγω τιμές μπορούν να διαφοροποιηθούν κατά τη διάρκεια κάθε περιόδου εμπορίας συναρτήσει της εποχιακής εξελίξεως των τιμών·  ότι ο κανονισμός (ΕΟΚ) αριθ. 1985/74 της Επιτροπής της 25ης Ιουλίου 1974 περί των λεπτομερειών καθορισμού των τιμών αναγωγής και καθορισμού των τιμών «ελεύθερο στα σύνορα» για τους κυπρίνους (3), όπως τροποποιήθηκε από τον κανονισμό (ΕΟΚ) αριθ. 1701/78 (4), προβλέπει ότι οι τιμές αναγωγής καθορίζονται για τους κυπρίνους για τις περιόδους από 1 Αυγούστου μέχρι 30 Νοεμβρίου και από 1 Δεκεμβρίου μέχρι 31 Ιουλίου του επομένου έτους·  ότι ο καθορισμός των τιμών αναγωγής είναι ο απαραίτητος όρος για την ενδεχόμενη εφαρμογή κατάλληλων μέτρων για την προστασία της κοινοτικής παραγωγής· ότι τα διαθέσιμα στοιχεία των τιμών κατά την παραγωγή οδηγούν στον καθορισμό των τιμών αναγωγής στα αναφερόμενα επίπεδα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αλιευτικών Προϊόντων  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η τιμή αναγωγής για τους κυπρίνους καθορίζεται:  - για την περίοδο από 1 Αυγούστου μέχρι 30 Νοεμβρίου 1981 σε 1 400 ECU ανά τόνο,  - για την περίοδο από 1 Δεκεμβρίου 1981 μέχρι 31 Ιουλίου 1982 σε 1 120 ECU ανά τόνο.  Άρθρο 2  Ο παρών κανονισμός αρχίζει να ισχύει την 1η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1981.  Για την Επιτροπή  Georges CONTOGEORGIS  Μέλος της Επιτροπής  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) ΕΕ αριθ. L 207 της 29. 7. 1974, σ. 30.  (4) ΕΕ αριθ. L 195 της 20. 7. 1978, σ. 14.